UN apeluju na humanitarno primirje u Libiji
Government troops say they are prepared to confront advances forces loyal to military commander Gen. Khalifa Haftar
Ujedinjene nacije izdale su "hitni apel" za uvođenje dvočasovnog prekida vatre u predgrađima Tripolija, kako bi se evakuisali civili i oni koji su ranjeni, dok se snage lojalne vojnom komandantu, generalu Kalifa Haftaru, nastavljaju pritisak sa ciljem zauzimanja glavnog grada. KAIRO — Premijer Libije Fajez Saraj, koga podržavaju Ujedinjene nacije, nazvao je akciju Haftara kao pokušaj puča. Haftar i njegove snage su, čini se, zauzele teritoriju na obodima glavnog grada, ali Saraj tvrdi da su vladine snage pripravne da im se suprotstave. U isčekivanju nasilja, Sjedinjene Države povukle su vojni kongingent izvan Tripolija. "Bezbjednsna realnost na terenu u Libiji zaoštrava se po pitanju kompleksnosti i nepredvidivosti", rekao je marinski general Tomas Valhauzer, čelnik Afričke komande snaga SAD. SAD su zadržale mali broj vojnika u Libiji kako bi obezbijedili podršku za diplomatske misije i antiterorističke aktivnosti i kako bi unaprjiedili regionalnu bezbjednost. Arapski mediji objavili su video u kome se vide Haftarove snage kako prolaze kroz kapije sada zatvorenog međunarodnog aerodroma u Tripoliju, prije nego što su zauzeli položaje ispred zgrade sa terminalima duž aerodromske piste. Čini se da nisu naišli ni na kakav otpor. Arapski mediji takođe su prikazali stanovnike u četvrtima u blizini glavnog grada kako pozdravljaju Haftarove snage dok ulaze. Saudijska TV al-Arabija javila je da su Haftarove snage ušle u oblast glavnog grada, Halat al-Fargan. Glas Amerike nije mogao da dobije nezavisnu potvrdu ove informacije. Tenzije u regionu navele su Afričku komandu SAD (AFRICOM) da relocira neke od svojih snaga iz Libije. Ali AFRICOM, koji obezbjeđuje vojnu podršku diplomatskim misijama i antiterorističkim aktivnostima u Libiji, kaže da ostaje predan bezbjednosti i stabilnoj državi i da će "procijeniti izvodljivost obnavljanja američkog vojnog prisustva, kao odgovarajućeg". Državni sekretar SAD Mike Pompeo pozvao je na trenutno zaustavljanje svakog napredovanja Haftarovih snaga i rekoa da sve uključene snage "imaju odgovornost da hitno deeskaliraju situaciju". Haftarov vojni portparol, pukovnik Ahmad Almismari, rekao je na konferenciji za novinare u subotu popodne da snage pod Haftarovom kontrolom zauzimaju teritorije. On je rekao da Haftarove snage kontrolišu gradove Garjan, Jendouba, Kasr al-Bešir i Suvani. On je rekao da je 14 vojnika koji su se borili sa libijskom vojskom poginulo u borbama. Portparol je rekao da su vazdušne snage lojalne Haftaru preuzele najmanje četiri napada u blizini vojne ispostave Bab al-Azizija u blizini glavnog grada, ali da nije bilo žrtava. Rekao je, međtuim, da su avioni iz obližnjeg grada Misrata, koji se suprostavljaju Haftaru, ubili veći broj civila u napadu na grad Garijan, koji sada kontroliše Haftar.